एचएचसीए र भ्याली पब्लिक फाइनलमा
एचएचसीए र भ्याली पब्लिक पाँचौं बीएनए कप अन्तरस्कुल बास्केटबल प्रतियोगिताको सिनियर ब्वाइजमा फाइनल पुगेका छन् । मंगलबार एचएचसीएले ग्रिनल्यान्डलाई २६–२२ ले हरायो । एचएचसीएका सन्तोष शाहीले १५ स्कोर जोडे । भ्याली पब्लिकले एन्जल्स हार्टलाई ४५–२८ ले हरायो । भ्यालीका सुशान्त चौधरीले १५ स्कोर गरे । जुनियर ब्वाइजमा इडेन ब्रिज एकेडेमी (ईबीए) र एन्जल्स हार्टले फाइनल भिडन्त पक्का गरे ।
काठमाडौँ — एचएचसीए र भ्याली पब्लिक पाँचौं बीएनए कप अन्तरस्कुल बास्केटबल प्रतियोगिताको सिनियर ब्वाइजमा फाइनल पुगेका छन् । मंगलबार एचएचसीएले ग्रिनल्यान्डलाई २६–२२ ले हरायो । एचएचसीएका सन्तोष शाहीले १५ स्कोर जोडे । भ्याली पब्लिकले एन्जल्स हार्टलाई ४५–२८ ले हरायो । भ्यालीका सुशान्त चौधरीले १५ स्कोर गरे । जुनियर ब्वाइजमा इडेन ब्रिज एकेडेमी (ईबीए) र एन्जल्स हार्टले फाइनल भिडन्त पक्का गरे ।ईबीएले ग्रिनल्यान्डमाथि २२–१० ले हराउँदा एलेक्स राईले १० स्कोर जोडे । एन्जल्स हार्टले स्काइलार्कलाई १५–८ ले हरायो । एन्जल्सका प्रतीक कँडेलले ८ स्कोर गरे । सिनियर गर्ल्समा पनि भ्याली पब्लिक उपाधि नजिक पुगेको छ । भ्यालीले एचएचसीएलाई ३१–८ ले हराएर ग्रिनल्यान्डसँग फाइनल पक्का गर्‍यो । ग्रिनल्यान्डकी लोरिसा गौचनले १४ स्कोर गरिन् ।स्किब्स बास्केटबल हुनेस्किब्स स्कुलको आयोजनामा छैटौं स्किब्स कप अन्तरविद्यालय थ्री बाइ थ्री बास्केटबल प्रतियोगिता शुक्रबार सुरु हुने भएको छ । प्रतियोगितामा सिनियर/जुनियर ब्वाइज, गर्ल्स र स्टाफमा गरी ५२ टिमको सहभागिता रहने स्किब्सका प्रिन्सिपल अरुण केसीले मंगलबार जानकारी गराए । सिनियर ब्वाइजमा २४, जुनियर ब्वाइज र स्टाफमा ८–८ तथा गर्ल्समा १२ टिमले लिगकम नकआउट आधारमा प्रतिस्पर्धा गर्नेछन् । सिनियर ब्वाइजमा होप भ्याली, जुनियर ब्वाइजमा एन्जल्स हार्ट र गर्ल्समा निम्स डिफेन्डिङ च्याम्पियन हुन् । स्टाफ विधा पहिलो पटक राखिएको स्किब्सका बास्केटबल प्रशिक्षक सञ्जय प्रजापतिले जनाएका छन् । 